লুইস গ্রেগরি

লুইস গ্রেগরি (জন্ম: ২৪ মে ১৯৯২) একজন ইংলিশ ক্রিকেটার যিনি সমারসেট কাউন্টি ক্রিকেট ক্লাবের হয়ে খেলেন। ডানহাতি এই ব্যাটসম্যান ও সী-বোলার গ্রেগরি সফরকারী পাকিস্তানীদের বিপরীতে সমারসেটের হয়ে ২০১০ সালে সিনিয়র ক্রিকেটে অভিষেক করেছিলেন। তিনি ২০১৯ সালের নভেম্বর মাসে ইংল্যান্ড ক্রিকেট দলের হয়ে আন্তর্জাতিক ক্রিকেটে তার আত্মপ্রকাশ হয়।
গ্রেগরি যুবা স্তরে ডিভন কাউন্টি ক্রিকেট ক্লাবের প্রতিনিধিত্ব করেছেন। ডিভন কাউন্টির হয়ে অনূর্ধ্ব-১৩, অনূর্ধ্ব-১৪, অনূর্ধ্ব-১৫ ও অনূর্ধ্ব-১৭ দলের হয়ে ক্রিকেট খেলেন। তিনি মাত্র ১৪ বছর বয়সেই ২০০৬ সালে ডিভন ক্রিকেট লিগে প্লিম্পটন ক্রিকেট ক্লাবের হয়ে ক্লাব ক্রিকেটের শীর্ষ স্তরের ক্রিকেটে অভিষেক করেছিলেন এবং প্লিম্পটনের ঝুলিতে ২৮ রান যোগ করেছিলেন। ২০০৬ এবং ২০০৭-এর পুরো সময়কালে তিনি মূলত ব্যাটসম্যান হিসাবে খেলেছিলেন, বোলিং করেছেন খুবই কম সময়ে এবং সংক্ষিপ্ত স্পেলে। ২০০৮ সালে, তার বোলিংয়ের খুরদার বৃদ্ধিপায় নাটকীয়ভাবে এবং পলিম্পটনের হয়ে ১৭.৪০ গড়ে ২০ উইকেট নিয়ে মৌসুমটি শেষ করেন। ২০০৮ সালের জুলাইয়ে গ্রেগরি ইংল্যান্ড এবং ওয়েলস ক্রিকেট বোর্ডের (ইসিবি) আঞ্চলিক অনূর্ধ্ব-১৭ উত্সবে 'দক্ষিণ এবং পশ্চিম' দলের প্রতিনিধিত্ব করার জন্য নির্বাচিত হয়েছিলেন এবং তার তিন ম্যাচের প্রথমটিতে একটি অর্ধশতকও করেছিলেন। 
২০০৮ মৌসুমে গ্রেগরি ডিভনের হয়ে মাইনর কাউন্টি চ্যাম্পিয়নশিপে আত্মপ্রকাশ করেন, এবং সমারসেট কাউন্টি ক্রিকেট ক্লাবের হয়ে প্রথম ম্যাচ খেলেন, মেরিলেবোন ক্রিকেট ক্লাব (এমসিসি)র তরুণ ক্রিকেটারদের বিপক্ষে দ্বিতীয় একাদশের প্রতিযোগিতা যেখানে তিনি সমারসেটের একমাত্র ইনিংসে ৮৭ রান করেছিলেন। ২০০৯ সালে গ্রেগরি পলিম্পটনের শীর্ষস্থানীয় বোলার ছিলেন, তিনি দুটি পাঁচ উইকেটের শিকারসহ ১৩.৬১ গড়ে গড়ে ৩৬টি উইকেট শিকার করেছিলেন। তিনি ২০০৯ এবং ২০১০ সাল জুরে সমারসেট দ্বিতীয় একাদশের হয়ে খেলেন এবং মাঝে মাঝে ডেভনের হয়ে খেলতেন।
এসেক্স দ্বিতীয় একাদশের বিপক্ষে হ্যাটট্রিক সহ ইংল্যান্ড অনূর্ধ্ব -১৯ এবং সমারসেট দ্বিতীয় একাদশের হয়ে দুর্দান্ত পারফরম্যান্সের পরে গ্রেগরি সফরকারী পাকিস্তানীদের বিপক্ষে সমারসেটের হয়ে নিজের লিস্ট এ ক্রিকেটে অভিষেক করেন। সমারসেটের জবাবে শূন্য রানে বোলিংয়ের আগে ম্যাচে তিনি চারটি উইকেট লাভ করেছিলেন। 
২০১৯ সালের নভেম্বরে, তিনি ২০১৯-২০ বাংলাদেশ প্রিমিয়ার লিগে রংপুর রেঞ্জার্সের হয়ে খেলতে নির্বাচিত হয়েছিলেন।
গ্রেগরি ইংল্যান্ড অনূর্ধ্ব-১৯ ক্রিকেট দলের হয়ে শ্রীলঙ্কা অনূর্ধ্ব-১৯ ক্রিকেট দলের বিপরীতে সিরিজের সময় আন্তর্জাতিক ক্রিকেটে পা রাখেন। সফরকারীদের বিপক্ষে দুটি চার দিনের ম্যাচে তিনি চারটি উইকেট লাভ করেন। তিনি সংক্ষিপ্ত ফরম্যাটের খেলায় ভাল পারফরম্যান্স করেছিলেন, সিরিজের দ্বিতীয় টি২০তে নিজের ৫৫ রান নিয়ে জো রুটের সাথে ১০৩ রানের বিশাল জুটি গড়েন। দ্বিতীয় ওয়ানডে ম্যাচে তিনি ইংল্যান্ডের হয়ে সর্বোচ্চ ৮৭ রান করেছিলেন, তবে একটি ভারী বোলিং স্পেলে ১৬ রানে ১টি উইকেট নেয়া সত্ত্বেও, শ্রীলঙ্কাকে জয়ের পথে বাধা দিতে পারেননি তিনি। গ্রেগরির ২০১১ সালের জানুয়ারিতে শ্রীলঙ্কা সফরের জন্য ইংল্যান্ড অনূর্ধ্ব-১৯ এর অধিনায়ক মনোনীত হয়েছিল।
গ্রেগরি ২০১৫ সালের মে মাসে আয়ারল্যান্ডের বিপক্ষে একমাত্র একদিনের আন্তর্জাতিক (ওয়ানডে) জন্য ইংল্যান্ড দলে প্রথম ডাক পেয়েছিলেন, তবে তিনি খেলেননি।
জুলাই ২০১৯ সালে, গ্রেগরী আয়ারল্যান্ডের বিপক্ষে একমাত্র টেস্ট খেলার জন্য টেস্ট স্কোয়াডে মনোনীত হন। এছাড়াও একই মাসের শুরুতে অস্ট্রেলিয়ার বিপক্ষে ইংল্যান্ড লায়ন্স দলের অধিনায়কত্ব করেন। তবে আয়ারল্যান্ডের বিপক্ষে টেস্টে তিনি খেলেননি। ২০১৯ সালের সেপ্টেম্বরে নিউজিল্যান্ডের বিপক্ষে সিরিজের জন্য ইংল্যান্ডের টুয়েন্টি২০ আন্তর্জাতিক (টি২০আই) স্কোয়াডে তাকে মনোনীত করা হয়েছিল। তিনি ইংল্যান্ডের হয়ে নিউজিল্যান্ডের বিপক্ষে টি২০আই ক্রিকেটে অভিষেক করেছিলেন, যদিও তিনি ব্যাটিং বা বোলিং করেননি। নিউজিল্যান্ডের বিপক্ষে সিরিজের দ্বিতীয় ম্যাচে গ্রেগরি প্রথম ডেলিভারিতে উইকেট শিকার করে ইংল্যান্ডের দ্বিতীয় বোলারের খ্যাতি অর্জন করেন।